DR. JÚLIO CÉSAR LAMBERT PSIHOLOG
Dobro jutro, g. Júlio Césare.
Dr. Júlio!
Kako ste, gospodine?
Lijepo vas je vidjeti.
Dobro jutro, gospodine.
BURZOVNI INDEKSI
KUPNJA DIONICA U DOLARIMA
Gospodine?
- Doktore, jeste li uspjeli? - Sve sam pokušao.
Zar ćete odustati?
Učinio sam što sam mogao. Pokušavamo satima.
Psiholog ste, razuvjerite ga.
I on je psiholog. Poznati psiholog.
Ispričavam se.
Oprostite.
Ideš gore?
Ideš li?
Kladim se da će umrijeti.
- Hvala, prijatelju. - Hej, šefe!
Makni se od mene.
Skočit ću.
- Ubit ću se. - Hej!
Jedem!
Kako bi bilo da me ne prekidaš?
Oprosti. Želiš li zalogaj?
Jesi li lud?
Sve je u redu.
Javit ću vam skoči li, kunem se.
Ja ću to riješiti.
Riješio sam ih se, sad je sve na tebi.
Skoči!
Nisi li to htio? Nemoj previše razmišljati.
Vjeruj mi, ako se želiš polomiti, samo skoči.
-Evo. -Dobro, čujem.
Uživo smo ispred zgrade San Pablo
gdje čovjek želi skočiti s 21. kata.
Jesi li znao da se svake četiri sekunde netko pokuša ubiti?
Još jedan.
Zanimljivo je to da je suicidalna osoba
zapravo ubojica.
Kako si me nazvao?
Ubojicom.
Prvo ubije sebe, naravno,
ali na kraju ubije i sve koji su još živi.
Svoju obitelj.
- Svoju djecu… - Začepi!
Tvoj sin?
Začepi, rekao sam!
Zašto si tako živčan?
Nisi li rekao da sam lud? Zašto je važno što kažem?
Molim te.
- Idi odavde, pusti me da… - Da učiniš što ne želiš.
Kakva su tvoja filozofska, vjerska i znanstvena uvjerenja
kad vjeruješ da je smrt kraj postojanja?
Ako ćeš stvarno skočiti, moraš biti siguran, zar ne?
Gdje si to pročitao?
Na Googleu?
Neka grad ostane čist.
Sviđa ti se?
Mogu ti ga posuditi.
Ali ne ako ćeš stvarno skočiti.
Mogao bi ga uprljati.
Hoćeš li mi suditi zbog mog izgleda?
Ili zbog mojih ideja?
Pogledaj se.
Zapeo u svom kavezu od emocija.
Ne poznaješ jad veći od svoga.
Tko ti je rekao da ne možeš podnijeti težinu svojih gubitaka?
Ne znaš što sam izgubio!
Ni ti što sam ja izgubio.
Poštujem tvoju bol.
Samo je tvoja. Jedino što sada možeš osjetiti.
I divim se tvojoj hrabrosti.
- Hrabrosti? - Naravno!
Zamisli da se bacaš s ove visine i lomiš svoje tijelo
u zamjenu za jednu mirnu noć u samoći groba.
Stvarno moraš biti hrabar.
Osjećaš li otkucaje svoga srca?
Kao da će ti iskočiti iz prsa, zar ne?
Vrišteći traži da prestaneš biti toliko egocentričan.
Što god da dolje želiš pronaći…
ovdje imaš neke sumnje.
Nemam nikakve sumnje.
Što zaista želiš?
Umrijeti.
Suicidalni se ljudi ne žele ubiti.
Žele ubiti svoju bol.
Ali ako to zaista želiš, samo naprijed.
Odluka je isključivo na tebi.
Što si ti?
Psiholog ili što?
Psiholog? Ne.
Psihijatar? Religiozna osoba?
Svećenik? Pastor?
Ili si samo lud?
To bi moglo biti to.
Pripadam ekipi luđaka.
Prodavač sam snova.
Prodajem ono što se novcem ne može kupiti.
Hrabrost za nesigurne.
Samopouzdanje za fobične.
Zdrav razum za neoprezne.
Oprez.
Ako te to uzrujalo, zamisli da si zaista skočio.
A za suicidalne?
- Što? - Što prodaješ?
Zarez.
Maleni zarez.
Da nastave pisati svoju priču.
Čak i kad se svijet obruši na njih.
Gospodine?
Je li sve u redu?
U redu?
Ne, Jurema, nije u redu.
Svijet se obrušava na nas.
Zar ne vidiš?
Dovedi Rogera.
Čuli smo da upravo odlazi.
Pokušat ćemo snimati uživo.
Gospodine, zašto ste htjeli skočiti?
Zašto ste ga spasili?
U rodu ste?
Sretno, prijatelju.
Čekaj me!
Čekaj!
To je bila moja vježba za ovaj tjedan.
Hvala.
Opusti se.
Sve je u redu. Gotovo je.
Slušaj…
Moj je dom skroman,
ali to je sve što mogu ponuditi.
Ne hvala.
Kamo ćeš onda?
Svojoj kući?
Samo večeras.
Odmori se, a sutra možeš raditi što želiš.
Je li daleko?
Stigli smo.
Gdje je?
Što?
Tvoja kuća.
Gdje je?
Ozbiljno?
Da.
Ovdje?
Ovdje.
Rekao si da idemo tvojoj kući. Gdje ti je kuća?
Svijet je moja kuća.
Ondje je. Hajde.
Izvoli.
Ne.
To je tvoj krevet.
Večeras je tvoj.
Molim te, ne odbijaj moju ponudu.
Hvala.
Nisam čuo tvoje ime.
Júlio César.
Drago mi je, Júlio Césare.
Drago mi je.
A tvoje?
Šefe!
Ispričaj me.
Sigurno si žedan.
Nešto nije u redu s vodom?
Nazovi Heitora.
Opusti se, Mellone. Uranili smo.
Nije važno.
Je li on?
Nije.
POZIVNICA „ČAROBNJAK IZ OZA“
Mellone, prijatelju! Kakvo iznenađenje!
Što mogu? Ciljevi su bili previše optimistični, u krizi smo.
To nije izlika.
Obećao si da ćeš postići te ciljeve, 1,60 dolara po dionici.
To je samo deset centi manje po dionici.
Cilj je bio 1,60 dolara.
Mellone, što se događa?
Znaš da me ti centi koštaju milijarde, Heitore.
Bez zarade, tržište će nas pojesti.
Doći ćemo do tog cilja,
samo trebam vremena. Ja…
Nisi smanjio troškove ni povećao prihode.
Što si očekivao?
Mellone, što ćeš učiniti?
Zaustaviti proizvodnju, otpustiti moje radnike?
Ne možeš to učiniti, to je više od 1500 obitelji.
Mellone…
prijatelji smo.
Da, jesmo.
Moji su prijatelji slabi.
Ispadaš iz igre.
Dobro jutro, Júlio Césare.
Dobro si spavao?
Mislim da jesam.
Nisam siguran.
Jučer je prošlo.
S današnjim danom možeš učiniti što god želiš.
Gladan sam.
I ja.
Znam za odlično mjesto.
Drago mi je, Superego.
Bartolomeu.
Ali možeš me zvati Medena Usta jer volim piti.
- Kako? - Medena, kao med.
Kakav med?
Alkohol!
Kada, šefe?
- Uskoro, Bartolomeu. - Gdje je?
Gdje je? Gladan sam.
Opusti se, Bartolomeu. Opusti se.
Slavan si, Superego.
RIJEČ SPASENJA: MISTERIOZNI MUŠKARAC UVJERIO SLAVNOG PSIHOLOGA DA NE SKOČI
Gotov sam.
Prijatelju…
Ako oko nas mora biti sve u redu da bismo bili sretni,
robovi smo okolnosti.
Gotovo je za mene.
- Ne pretjeruj. - Pretjerujem?
Ja sam poznati psiholog.
Bi li otišao psihologu koji se pokušao baciti s 20. kata?
Je li?
Bi li?
Dvadeset prvog.
Kako god.
Mrtav sam.
Može i gore.
Bi li radije bio na njegovu mjestu?
Jadan čovjek.
Grozno je tako izgubiti tatu.
Zašto ste svi tako uznemireni?
Zašto ste tako uznemireni?
Očajem se ne odaje počast mrtvima.
Ovaj čovjek, kao i svi mi ovdje,
doživio je sjajne trenutke.
Sigurno je plakao,
volio, griješio, gubio,
postizao.
Što on radi?
Tužni ste zbog njegove odsutnosti jer…
dopuštate mu da umre na jedinom mjestu gdje mora biti živ.
U svima vama.
A trag?
Kakav je trag ovaj čovjek ostavio u vama?
Kako je utjecao na vaš put?
Kako su njegove reakcije utjecale na vaše viđenje života?
Bdjenje može biti mjesto za tugu.
No prije svega bi trebalo biti mjesto za pohvalu,
prisjećanje.
Počast osobi koje više nema.
Zato…
Zato vas pitam.
Recite mi.
Recite mi tko je ovaj čovjek.
Recite mi što vam je značio.
Bio je dobar čovjek.
Ponekad je bio grub, ali bio je i emotivac.
Bio je odan.
Znao je bolje od svih kako se oporaviti.
Mnogo je puta pao, ali uvijek bi ustao.
Bio je…
moj najbolji prijatelj.
Onda odaj počast svome tati.
Tako što ćeš se suočiti sa svojim strahovima.
Biti velikodušan.
Kreativan, iskren.
Živi svoj život mudro.
Da može, tata bi ti sigurno rekao:
„Ne odustaj od svojih snova, sine.”
Ne boj se puta.
Boj se zaostajanja.
Oprosti mi, prijatelju.
A tvoj sin?
- Imaš sina, zar ne? - Mislio sam da idemo jesti.
- Već sam jeo. - Da, vidio sam.
Nervozna Usta.
Tko si ti?
- Ja? - Da.
Što? Ne znaš?
Šef je genij. On…
On hipnotizira ljude.
Ne hipnotizira on nikoga.
Je li to Sokratova metoda?
Filozofska tehnika istraživanja
koja navodi osobu
na proces promišljanja i otkrivanja
svojih vrijednosti?
Brojna pitanja koja otkrivaju proturječnosti
u načinu razmišljanja neke osobe.
Tko si ti?
Stvarno.
Možda bi se trebao zapitati tko si ti, Júlio Césare.
Zašto ne pođeš s nama?
Možemo to pokušati zajedno dokučiti.
Stani, mali!
Hej, mali!
Uhvatite ga!
Šefe?
Čekaj, mali. Dođi ovamo, čekaj. Smiri se.
Smiri se. Stani.
- Stani! - Pusti me!
- Smiri se.
Hvala. Sad mi ga predaj.
Samo trenutak, molim.
Gospođo, jeste li sigurni?
Ukrao mi je torbicu.
Pusti dječaka. Ili želiš da i tebe uhitim?
Svi smo već zapeli u ovom društvenom sustavu.
Molim?
Šefe?
Zatvor nije zabavan. Vjeruj mi.
Pusti ga.
Prvi koji ima koristi od oprosta
onaj je koji prašta.
Ne onaj komu je oprošteno.
Dovoljno je star da vam bude unuk, zar ne?
Nema veze.
Molim?
Oprostite.
Hvala.
Hoćete li pasti na to?
On je lopov, kriminalac.
A ovaj tip? S ovom bradom.
Izgleda kao luđak.
Sretno, sinko.
Svi ste ludi.
San o iskrenosti.
Jesi li gladan, mali?
Ja častim.
Hej…
Prestani me gledati.
Hvala.
Znači, tako preživljavaš?
Proseći?
Katkad.
Da…
Mogu ti pomoći.
Meni?
Da ostvarim san o samospoznaji? Ne.
Mislim da ne.
Onda se suoči s ovime kao s najtežom psihološkom teorijom u životu.
Što možeš izgubiti?
Svatko zaslužuje drugu priliku, Júlio Césare.
Idemo!
Hajde!
Brzo!
Što se događa?
- Znam. - Što?
Znam neke ljude.
- Koje ljude? - Mogu pomoći. Žive u blizini.
Govoriš o ubojicama, šefe?
Hajde.
Tko su bili ti ljudi?
Duga priča.
Možemo odmah otići, zar ne?
Dobar dan. Kako ide?
Dobar dan.
Dame i gospodo,
veliki glazbenik Júlio César.
Dat ću vam da improvizirate pjesmu za njih.
Oprosti, što?
Učini što kažem, Júlio Césare. Improvizirajte im pjesmu.
Sretno. Hajde.
Što ćemo sad?
Kako to misliš? On se ne šali?
Ja…
Priprema, pozor, sad!
Stvarno pijem
Samo živim
Ima ljudi koji ne piju
I koji umiru, ja stvarno pijem
Bok, prijateljice.
Doveo sam neke prijatelje.
Razveseljavaju sve. Čuješ li ih?
Grozno, zar ne?
Dan po dan, prijateljice moja.
Dan po dan.
Hej!
Slušaj, Jurema.
Čuješ li?
Put kojim kročiš
Obrati pozornost, draga
Iako znam
Da si odlučila
Na svakom uglu gubiš dio svog života
Uskoro nećeš biti ono što jesi
Pozorno slušaj, ljubavi
Znao si da će se ovo dogoditi, zar ne?
Čovjek ne umre kad mu srce prestane kucati.
Na neki način umre
kad se više ne osjeća važnim.
Svaki je prozor jedna obitelj.
Gubici,
suze, snovi.
Koji je tvoj prozor, Júlio Césare?
Moj?
Zašto se ne vratiš kući?
Zašto se ti ne vratiš svojoj?
Svojoj obitelji?
Imao sam obitelj.
Razmišljam o njima svaki dan.
Ali možeš se vratiti, zar ne?
Ne mogu.
Da.
Ja mogu, ali radije ne bih.
Ubili bi me.
A ti, mali?
Što te natjeralo na onaj prozor na 21. katu?
Ne znam što da učinim.
Júlio?
Što si mi učinio?
Ništa što već nije bilo u tebi.
João.
João je ime moga sina.
- João. - Da.
Uvijek sam mislio…
Uvijek sam htio da bude najbolji.
Znaš na što mislim?
U školi, na nogometu.
U svemu.
Najbolji.
Pokušavao je i pokušavao,
a meni nikad nije bilo dovoljno.
Nikad mi nije bilo dovoljno.
Moj sin nije razumio.
Bio je dijete, nije mogao razumjeti.
Sad je odrastao
i odustao od mene.
Ili ja od njega, nisam siguran.
Zapravo smo odustali jedan od drugoga.
Više ne znam tko je on.
Naravno da znaš.
Više ništa ne znam.
No to je sjajna polazna točka, prijatelju.
Da.
Možda.
Ja…
Nikad mu nisam rekao što osjećam.
- Zašto sad ne kažeš? - To i činim, zar ne?
Njemu.
Nisam spreman.
To je u redu.
Pred nama je dug put.
Ovaj je narod bolestan.
Neurotična potreba za moći inficira političku klasu.
To je s događaja koji sponzoriramo.
Jedini vrijedni moći
oni su koji je ne žele.
Pogledajte zadnje snimke.
Nešto što se činilo kao samo jedan događaj
postaje nevjerojatno utjecajno.
Običan beskućnik čiji način gledanja na svijet
dobiva tisuće sljedbenika svaki dan.
Njegov posljednji video u kojem napada konzumerizam i korporativni svijet
postao je viralan i podiže svijest.
Ljudi su postali nesputani
pred svojim uređajima,
ali ne i pred stvarnim ljudima.
Više od milijun pregleda u dva dana.
Ima još.
Svijet mode nije stvoren za promicanje dobrobiti društva.
Jučer nakon pokretanja modnog časopisa.
Zašto onda uništava samopouzdanje žena?
Zašto na revijama nema bucmastih žena?
Žena s velikim nosevima?
- Ne shvaćate ovo ozbiljno, zar ne? - Kako ne?
Taj nam luđak uništava imidž tvrtke.
Želi nas uništiti.
Mislim da je ovo na osobnoj razini.
Najveći smo trgovački konglomerat u Latinskoj Americi.
Najveći na svijetu.
Što ova propalica misli o nedaćama u svijetu
nimalo ne utječe na nas.
Jako je popularan, Rogere.
Naše škole
trebaju obrazovati mislioce, a ne ponavljače.
Trebamo ispuniti san o postajanju hrabrima, gospodo.
I nije samo na internetu. Pogledaj ovo, Rogere.
Ovo neće trajati jedan tjedan.
Svi su novinari u potrazi za tom skitnicom.
Žele ga intervjuirati.
Zovu ga
Prodavač snova.
PRODAJEMO SNOVE
Nitko ne zaslužuje biti rob u demokratskom društvu.
-Nitko. - Hvala na brizi.
Ali već to rješavam.
Samo je pitanje vremena.
Problem je što ga ljudi žele slušati.
Ljudi?
Koji ljudi?
Svi.
Što se dogodilo s prezentacijom prodavatelju?
Gdje je publika?
Gdje smo mi to?
- Stigli smo. - Ovdje?
Ali ovo je groblje.
Slijedite me, molim vas.
Pitam se tko će od vas…
biti najbogatiji čovjek na groblju.
Na groblju?
O čemu vi?
Kako to mislite?
Ne bojte se.
Siguran sam da su mnogi od vas došli ovamo
u potrazi za poslovnim prosvjetljenjem.
Imam li pravo?
Nove metode vođenja.
Za svakoga od vas pripremio sam letke.
Svugdje su oko vas.
Nadgrobni spomenici.
Možete početi.
Ja ću početi.
„Mom dobrom i dragom suprugu.“
„Mom voljenom ocu.“
„Mom nezaboravnom bratu.“
Pozorno gledajte.
Sigurno ćete naći najbolji priručnik za vođe.
Sustav uništava tvrtke koje nisu dovoljno učinkovite.
Zar ne?
Koje su beznačajne.
Ništa od toga.
Sustav ne uništava tvrtke.
Uništava njihove vođe.
Znam koliko košta poslovni uspjeh.
Možda sam i ja bio poduzetnik kao i vi.
Možda sam, kao i mnogi od vas,
i ja imao Ferrari.
Šef ima Ferrari.
Vrlo sam vas pomno
odabrao za ovo predavanje.
Htio sam one najbolje.
Najuspješnije i najmoćnije.
I evo vas.
Nije teško prepoznati obilježja uspješnog poslovnog čovjeka.
Tko ovdje pati od glavobolja?
Dignite ruke, molim.
Bolova u mišićima?
Tko se budi iscrpljen?
Tko pati od problema koji se još nisu ni dogodili?
Tko se teško nosi
sa sporim ljudima?
Tko eksplodira zbog malih problema?
Po izrazu na vašim licima vidim da ste svi vrlo uspješni.
Niste li vi društvena elita?
Zašto vam je onda kvaliteta života tako užasna?
Gdje je sreća koju je sustav obećao onima koji dosegnu vrhunac kapitalizma?
Tajna uspjeha jest…
postići ono što se ne može kupiti novcem.
Jesi li lud?
Znaš li koliko bismo zaradili tim nadmetanjem?
Uvijek korak ispred, Mellone!
Korak ispred, znaš to!
Nisi imao pravo odustati od natjecanja bez konzultacija sa mnom.
Grupa je možda tvoja, ali ja vodim tvrtku.
- Bez konzultacija s tobom? - Da.
Nisi imao pravo.
Što si ti umišljaš?
Molim?
Želiš sklopiti poslove pronevjerom sredstava od tvrtki?
Druženjem s političarima.
Pokušavaš li me prevariti?
Od mene napraviti budalu?
Izdati jedinog tipa koji ti je dao šansu i koji ti je od početka vjerovao?
Sjajno.
Napravi od mene budalu, izdaj me.
Ali učini to kako treba.
Jesi li lud?
Ja sam jedini u ovoj tvrtki koji ti još vjeruje.
Vidio sam transakciju.
Vidio sam neprijavljene račune.
Kakve račune?
To je potpuno lažno, Mellone.
To je lažno.
Za Boga miloga, tko god vidi…
Trebat će mi mjeseci da počistim nered iza tebe.
Mjeseci.
Ne, ne razumiješ. Ovo…
Namjeravao sam ti reći jer…
Ispričavam se.
Jurema…
Ovdje su.
Hvala, draga.
Hoćeš li reći i revizorima, Rogere?
Jer mislim da već znaju.
Uvijek korak ispred, zar ne?
Imbecilu.
VEĆ JE POČELO. DOLAZIŠ LI?
Pokušat ću nešto smisliti.
Hvala, Mellone.
Nakon toga si gotov.
MELLON LINCOLN - PREDANI OTAC I SUPRUG 1965. - 2011.
Mama?
Spavaj, dušo.
Spavaj.
KORPORACIJA MELLON LINCOLN
Tata?
Nisi došao, tatice.
Tata je imao sastanak.
Čekala sam te.
Znam, Julieta.
- Tata obećava da… - Ti uvijek obećavaš.
Možeš li mi dati još jednu priliku?
Hej, majstore!
Majstore.
Da, ponekad se i ja probudim umoran,
patim od glavobolja i vidi…
- Ćelavim. Vidiš? - Da.
Hoću li i ja dobiti Ferrari?
Da?
Bježite!
Hajde!
Majstore, jesi li dobro?
Dimas?
Dimas.
Halo? Da?
Sjajno.
Onda?
Kako je?
Nije baš dobro.
Brinu se o njemu.
A ti?
Idi kući, Júlio Césare.
Tvoja te obitelj treba.
O čemu govoriš?
Ne znaš ništa o mom životu.
Ni ti ne znaš ništa o mom.
Možeš li tako?
Bježati od sebe do kraja života?
Moraš se pogledati u zrcalo.
Ne možeš.
Znam.
Vrati se kući.
- Što radiš ovdje? - Ovo je moja kuća.
- Ne budi smiješan. - Gdje je João?
- Gubi se odavde! - Samo moram…
Moram razgovarati s Joãom!
- Nije ovdje. - Ne laži mi.
Nije ovdje, Júlio Césare.
Je li mu se nešto dogodilo?
Reci mi! Je li?
Trebao si skočiti.
Trebao si skočiti, gade.
Moram razgovarati sa sinom.
Gdje je on?
Sin ti je nestao.
Postoje dokazi da je dječak bio žrtva napada,
a ne pucnjave.
Međutim, meta nije bio on.
Meta je bio društveni izgrednik
kojeg mnogi nazivaju Prodavač snova.
Na sigurnosnoj snimci s benzinske crpke
vidi se muškarac nekoliko sati prije napada.
Policija misli da je riječ o zavjeri.
Hej!
Bok.
Hej, gospodine.
Hej!
Tko ste vi?
Što želite?
Imam prijedlog za čovjeka kojeg slijedite. Prodavača snova.
Ništa ne znam, dobro?
Čula sam da živi ovdje.
Ako želite predavanje,
seminar, radionicu, on se više time ne bavi, dobro?
Više ne želi biti poslovni guru.
Ništa od navedenog.
Trebam samo minutu vašeg vremena.
- Nema šanse. - Zašto ne? To je počast.
- Počast? - Počast. U televizijskoj emisiji.
Bez cenzure i scenarija. Možeš reći što želiš.
- Već sam odbio. - Milijuni bi te čuli.
Dimas je mogao umrijeti zbog mene.
Razumiješ li?
Razumijem. Zašto ih ne prijaviš?
Tako će te ostaviti na miru.
Je li bolje?
Bit će dobro.
Snažan je on dječak.
Poslušao sam te.
Možeš li i ti mene bar jedanput?
Rekao sam ne.
Bilo bi dobro za mnoge.
Za stotine, tisuće ljudi.
Ljude s depresijom, tjeskobom,
suicidalne ljude.
Za moga sina.
Znaš li zašto sam bio na tom parapetu?
Jer sam podbacio.
Ja. Specijalist za mentalno zdravlje.
Zbog svoje arogancije i prepotencije
nisam uspio spasiti vlastita sina.
Ja.
A ti…
Ti možeš svojim riječima…
učiniti…
Možeš ti to.
Moraš to učiniti.
Velika mi je čast, gospodine.
Petnaest minuta do prijenosa uživo na nacionalnoj televiziji.
Vjeruj mi.
Samo reci što treba reći.
Korak ispred, prijatelju.
Uvijek korak ispred.
Kako si, Rogere?
Poznajete se?
Hoćemo li, gospodo?
Dame i gospodo, dobar dan.
Dobar dan.
S velikim zadovoljstvom
predstavljamo vam
najkompleksniju i najinovativniju osobu koja se pojavila u društvu
posljednjih desetljeća.
Čovjek koji je bez kreditne kartice,
bez marketinškog tima,
bez novca i društvenih titula
uspio steći ugled
koji mnogi političari sa svim javnim strojevima
nisu uspjeli postići.
Slava na kojoj zavide najuspješnije zvijezde.
Poslušajte senzaciju s interneta.
Pogledaj ti to, Superego. Šef to zaslužuje.
Dame i gospodo,
predstavljam vam
Prodavača snova!
Mnogi se…
klanjaju kraljevima
zbog njihove moći.
Drugi se…
klanjaju milijunašima…
zbog njihova novca.
Neki drugi se…
klanjaju slavnima…
zbog njihove slave.
Ja se
s velikom poniznošću…
klanjam vama.
Ne zaslužujem ovu počast.
Kako to mislite?
Naravno da zaslužujete ovu počast.
Veliki ekran.
Počast sada počinje.
Što je to?
Slušaj!
Možete li potvrditi da ste vi muškarac sa snimke?
Majstore.
Majstor manipulacije, dame i gospodo.
S više od deset milijuna pratitelja.
Ovaj nemoralni čovjek
postao je tako uspješan i tako slavan u tako kratkom vremenu
zato što je…
mentalno bolestan.
Vrlo dobro.
Sad reci o pratiteljima.
A tvoji pratitelji?
Imaju li oni što reći?
Poznati psiholog Júlio César Lambert.
Dame i gospodo, profesor na sveučilištu.
Budi iskren, doktore,
što bi rekli tvoji studenti da znaju kako posljednjih dana
vrijeme provodiš sa shizofrenikom?
Hoćeš li nastaviti praviti budalu od sebe?
Oprosti, nisam te čuo. Hoćeš li?
Naravno da ne.
Recite nešto.
Reci.
Ja sam psihotičan čovjek.
Lud sam.
Poremećen.
Možda.
Možda jesam sve to.
Sve to i više od toga.
Ali svi smo pomalo ludi.
Ja sam psihotičan čovjek koji optužuje društveni sustav da je bolestan.
Da stvara bolesne ljude
za bolesno društvo.
Rizik traženja uspjeha
jest zaboraviti da je ljepota u malim stvarima.
U malim trenucima.
Momentima.
Obećanjima.
Nemoj.
Obećanja se moraju održati.
- Moram se javiti. - Ne.
Ne moraš se javiti.
- Ono što moraš jest… - Samo trenutak.
Reci.
Ne.
Nema šanse.
Mama…
- Dušo, ja… - Zakaži sastanak.
Da, odmah.
Naravno.
Bok.
Tata, mama i ja radije bismo te čekale.
Ne, nikako.
- Ali tata… - Morate sada ići.
Sretan put.
Moja je prošlost moj mučitelj.
Ne dopušta mi da se vratim.
Svi smo mi zapravo izdajice.
Izdajemo svoje snove.
Svoje vikende.
Odmor.
I što je najvažnije…
izdajemo potraćeno vrijeme.
Vrijeme kad smo trebali biti s voljenima.
U prsima su mi zarobljeni svi poljupci i zagrljaji koje nisam mogao dati.
Razgovori za koje nisam imao vremena.
Toga je dana
umro čovjek koji je cijenio ono trivijalno.
Koji je prezirao ono bitno.
Toga je dana umro Mellon Lincoln.
Ne mogu vratiti vrijeme.
Ali mogu krenuti ispočetka.
Majstore.
Majstore!
Nisam znao.
Žao mi je.
Izdao sam te.
Ignorirao sam te.
Nisi me izdao, Júlio Césare.
Izdao si sebe.
Nakon što su ga smatrali mrtvim,
s bogatstvom od 50 milijardi dolara,
poduzetnik Mellon Lincoln bio je treći najbogatiji čovjek
na Forbesovoj listi 2013. godine.
Vlasnik je više od 200 tvrtki: zrakoplovnih kompanija, banaka,
trgovina odjećom te informatičkih i građevinskih tvrtki.
Sada je 14:43 h.
U drugom dijelu grada odvija se emotivna priča.
Ovo je snimka uživo.
Ne približavaj mi se!
Tata?
Odlazi odavde! Odlazi!
João, znam kako se osjećaš. Nemoj, sine.
Ne zovi me sinom!
Znaš li kako se osjećam?
Ovdje? Sada?
Znaš li?
Ne!
Misliš da nisam dovoljno hrabar?
Daj mi ruku.
Nije me briga što misliš.
Nije nizašto. Želim otići.
Želim otići.
Želim nestati.
Daj mi ruku, sine.
Molim te.
Neću ti dati ruku. Ništa neću.
Ne želim više biti teret tebi i mami.
- Nisi nikad bio. - Nisi li htio skočiti?
Nisi li?
Htio skočiti?
Ne.
Nisi.
Ti si savršen čovjek.
Savršen čovjek ne bi si dopustio da ima tako…
grotesknu manu.
To sam ja za tebe.
Neuspjeh.
Pogreška.
Nisam te nikad smatrao pogreškom.
Nikad.
Ja sam pogreška, a ne ti.
Nikad nisi učinio ništa loše.
- Idemo. - Nikad nisam učinio ništa loše.
João, dođi ovamo!
Svaki sam te put razočarao, zar ne, tata?
Opusti se, ovaj put neće biti drukčije.
Ne govori to. Oprosti mi.
Oprosti mi, sine. Daj mi priliku.
Nema više prilika.
- Nemoj to govoriti, ne možeš… - Nema ničega.
João.
João, pogledaj me. João.
Daj mi ruku, idemo odavde.
João, hajde. Sine.
João.
Ja ću prvi skočiti.
- Što si rekao? - Da ću prvi skočiti.
Neću znati živjeti bez tebe.
Ne budi glup.
Čekaj!
Samo trebamo vremena, sine.
Daj da ti pomognem.
- Ne možeš ništa učiniti za mene. - Ali mogu.
Zarez.
Mogu ti prodati zarez.
Da možeš nastaviti pisati svoju priču.
Čak i kada se svijet obruši na tebe.
Ja sam kupio zarez.
Prijevod titlova: Tina Vlakančić